Diari Oficial de la Generalitat Valenciana


Sumari del DOGV 832, del 25-05-1988 (1988/811198)

ACORD de 29 de març de 1988, del Consell Superior del Cooperativisme, pel qual s'aprova el Reglament de funcionament d'aquest Consell.
--------------------------------------------------------------------------------------------------------------------------------------

### Dades del document

Número de DOGV
:   832

Data del DOGV
:   25-05-1988

Secció del DOGV
:   ALTRES DISPOSICIONS

Número del document
:   1988/811198


Data del document
:   29-03-1988

Organisme emissor
:   Conselleria de Treball i Seguretat Social

Tipus de document
:   Acord

Anàlisi jurídica

Acord de 29 de març de 1988, del Consell Superior del Cooperativisme, pel qual s'aprova el Reglament de funcionament d'aquest Consell.  
El Consell Superior del Cooperativisme, en la reunió del dia 29 de març de 1988, adoptà l'Acord que es transcriu a continuació:  
«Atés l'art. 4-4t del Decret 170/1986, de 29 de desembre, del Consell de la Generalitat Valenciana, pel qual es regula el Consell Superior del Cooperativisme, s'acorda d'aprovar el Reglament de funcionament del Consell Superior del Cooperativisme  
Article 1  
El Consell Superior del Cooperativisme és l?òrgan de participació i col·laboració del moviment cooperatiu de la Comunitat Valenciana en les competències que la Generalitat Valenciana té encomanades en matèria de Cooperatives.  
Article 2  
Són funcions del Consell Superior del Cooperativisme:  
a) Fomentar i potenciar el moviment cooperatiu.  
b) Participar en la difusió dels principis cooperatius i fomentar l?educació i la formació cooperativa.  
c) Facilitar la planificació del desenvolupament del moviment cooperatiu, atenent sobretot els sectors menys avançats.  
d) Col·laborar en l?execució de la política del Consell de la Generalitat Valenciana en relació amb el cooperativisme.  
e) Intervenir en els conflictes que es plantegen en matèria cooperativa per via de conciliació o arbitratge.  
f) Informar, dictaminar, o formular proposicions sobre qualsevol disposició legal que puga afectar les Entitats Cooperatives.  
g) Qualssevol altres, atribuïdes per Llei 11/85, de 25 d'octubre, de Cooperatives Valencianes.  
Article 3  
Per al desplegament de les seues funcions el Consell Superior del Cooperativisme elaborarà i aprovarà, entre altres, les actuacions següents:  
a) El programa anual d'activitats.  
b) La memòria anual de l?exercici passat.  
c) El Projecte de Pressupost anual.  
d) Les possibles modificacions d'aquest Reglament.  
e) Qualssevol altres que vinguen exigides pel bon funcionament del Consell, segons la Llei 11/1985, de 25 d'octubre, de Cooperatives Valencianes i aquest Reglament.  
Article 4  
El Consell Superior del Cooperativisme estarà constituït pel President, Vice-president i els Vocals, segons assenyala l'article 3-1r del Decret 170/1986, de 29 de desembre, del Consell de la Generalitat Valenciana.  
Article 5  
Correspon al President del Consell Superior del Cooperativisme:  
a) Representar legalment el Consell;  
b) Convocar els membres;  
c) Establir l'Ordre del Dia en les reunions;  
d) Assegurar el compliment de les Lleis i la regularitat de les deliberacions, podent suspendre aquestes en qualsevol moment i per causa justificada;  
e) Atorgar el vist-i-plau a les certificacions de les actes de les reunions del Ple del Consell Superior.  
Article 6  
Correspon al Vice-president:  
a) Substituir el President en els casos de vacant, malaltia, absència i altres causes d'impossibilitat, i exercir les funcions que a aquest li estan atribuïdes.  
b) Exercir totes les funcions que li siguen delegades pel President.  
Article 7  
Correspon als Vocals:  
a) Assistir a les reunions i participar en els debats.  
b) Exercir llur dret al vot.  
c) Proposar al President la inclusió de punts de l?Ordre del Dia. Quan la proposta d'inclusió en l?Ordre del Dia siga presentada pel 10% dels vocals el tema s'inclourà preceptivament en l?esmentat Ordre del Dia.  
d) Sol·licitar la informació necessària per a complir les funcions assignades.  
e) Formar part de les Comissions per a les que siguen nomenats i realitzar les tasques que se'ls encomane.  
Article 8  
A proposta del President del Consell Superior del Cooperativisme en serà nomenat un Director.  
Correspondrà al Director :  
a) Gestionar els assumptes del Consell Superior del Cooperativisme, així com l?assistència a aquest.  
b) Realitzar les oportunes notificacions i citacions per ordre del President.  
c) Redactar i signar amb el President les actes de les reunions que s'efectuen.  
d) Facilitar als vocals la informació i l?assistència tècnica necessària per al millor desenvolupament de les funcions que els siguen assignades.  
La Direcció és la via adequada dels actes de comunicació dels Vocals amb el Consell i a ella cal dirigir tota mena d'escrits dels quals haja de tenir coneixement el Consell Superior.  
Article 9  
El Consell Superior funcionarà en Ple i en Comissions.  
El Ple es reunirà, si més no, una vegada cada sis mesos amb caràcter ordinari; amb caràcter extraordinari es reunirà quan el convocarà el President a iniciativa pròpia o a instància d'un terç dels Vocals.  
El Consell Superior en Ple està compost pel President, Vice-president i els Vocals.  
Correspondrà al Ple la realització de les funcions atribuïdes al Consell Superior del Cooperativisme, les quals podran ser delegades en les comissions que aquest acorda crear.  
Article 10  
Per tal que es considere vàlidament constituït el Ple del Consell serà necessari que, en primera convocatòria, hi assistesquen el President o el Vice-president i la majoria dels Vocals.  
En el supòsit que no es reunesca aquest quòrum, es reunirà el Ple mitja hora més tard en segona convocatòria, qualsevol que siga el nombre dels vocals presents, i amb l?assistència del President o del Vice-president, o Vocal en qui necessàriament deleguen.  
Article 11  
Les sessions seran convocades amb una antelació mínima de deu dies, havent-se de fer constar en la convocatòria l'Ordre del Dia, e incloure, si s'escau, la documentació adequada per a l'estudi previ.  
Article 12  
En cas d?absència justificada, els Vocals podran ser substituïts per suplents, designats per la respectiva Conselleria, grup parlamentari o la Confederació de Cooperatives de la Comunitat Valenciana.  
Article 13  
Les Comissions s'estructuraran per acord del Ple del Consell Superior del Cooperativisme, on s'indicarà la composició de la comissió i les seues funcions.  
Article 14  
Es crearà amb caràcter estable la Comissió de Conciliació i Arbitratge, la Comissió Jurídica i Econòmica, i la Comissió Permanent.  
Seran funcions de la Comissió de Conciliació i Arbitratge les encomanades al Consell Superior del Cooperativisme en el Capítol II del Decret 170/1986, de 29 de desembre, del Consell de la Generalitat Valenciana.  
Serà funció de la Comissió Permanent assumir les competències del Ple, no atribuïdes a altra Comissió, en els períodes entre reunions d'aquest.  
Article 15  
Les Comissions es reuniran totes les vegades que calga per a la total realització de les funcions que amb caràcter general i específic els siguen encomanades, de les quals s?estendrà acta, fent-ne conéixer al Consell Superior.  
Article 16  
Els Vocals del Consell Superior del Cooperativisme, exercint Llur càrrec davant el Ple o davant alguna de les Comissions, i els membres de la Cort d?Arbitratge, tindran l'obligació d'inhibir-se del coneixement dels assumptes on siguen part les Cooperatives de les quals són socis o en l'assessorament de les quals intervinguen. Igualment hom haurà d'inhibir-se?n si hi ha enemistat manifesta o litigi pendent amb els qui intervenen en l'assumpte de què coneix.  
Article 17  
El Consell Superior del Cooperativisme podrà demanar l'assessorament d'especialistes en els temes que siguen del seu interés i, així mateix, podrà disposar d'assessors, a càrrec del  
seu pressupost, que exerciran les funcions d'estudi, preparació i redacció dels projectes d'informe o dictamen sobre els assumptes de coneixement del Ple o de les Comissions, i participaran en les comeses que tots dos els designen.  
València, 26 d'abril de 1988. - El President del Consell: Miquel Doménech.